钦定古今图书集成/明伦汇编/氏族典/第496卷 > 郑一鹏
## 钦定古今图书集成/明伦汇编/氏族典/第496卷 > 郑一鹏

按《明外史郑一鹏传》：“一鹏，字九万，莆田人。正德末进
士，改庶吉士。嘉靖初，官至户科左给事中，伏阙争大
礼，杖于廷。会武定侯郭勋欲得虎贲左卫以广其第，
使指挥王琬等言卫湫隘，不足居吏士，而民郭顺者，
愿以宅易之。顺，勋家奴也，其宅更湫隘。一鹏与同官
张嵩劾勋，勋甚衔之。而一鹏复以李福达劾勋。桂萼”、
张璁因坐以妄奏，拷掠除名。久之卒。